CELEX: 32022D0227
Language: lt
Date: 1645056000000
Title: Tarybos sprendimas (BUSP) 2022/227 2022 m. vasario 17 d. kuriuo iš dalies keičiamas Sprendimas 2011/101/BUSP dėl ribojamųjų priemonių atsižvelgiant į padėtį Zimbabvėje

2022 2 18   
               
               
                  LT
               
               
                  Europos Sąjungos oficialusis leidinys
               
               
                  L 38/5
               
            
         TARYBOS SPRENDIMAS (BUSP) 2022/227
         2022 m. vasario 17 d.
         kuriuo iš dalies keičiamas Sprendimas 2011/101/BUSP dėl ribojamųjų priemonių atsižvelgiant į padėtį Zimbabvėje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2011 m. vasario 15 d. Taryba priėmė Sprendimą 2011/101/BUSP (1) dėl ribojamųjų priemonių atsižvelgiant į padėtį Zimbabvėje;
                  
               
                     (2)
                  
                  
                     remiantis Sprendimo 2011/101/BUSP peržiūros rezultatais, ribojamosios priemonės turėtų būti atnaujintos ir taikomos iki 2023 m. vasario 20 d. Taryba turėtų nuolat tas ribojamąsias priemones peržiūrėti atsižvelgdama į politinius ir saugumo pokyčius Zimbabvėje;
                  
               
                     (3)
                  
                  
                     trys asmenys turėtų būti išbraukti iš Sprendimo 2011/101/BUSP I priede pateikto asmenų ir subjektų, kuriems taikomos ribojamosios priemonės, sąrašo, o Sprendimo 2011/101/BUSP II priedas turėtų būti išbrauktas;
                  
               
                     (4)
                  
                  
                     todėl Sprendimas 2011/101/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2011/101/BUSP iš dalies keičiamas taip:
            
                        1)
                     
                     
                        10 straipsnis pakeičiamas taip:
                        
                           „10 straipsnis
                           
                              1.   Šis sprendimas įsigalioja jo priėmimo dieną.
                           
                           
                              2.   Šis sprendimas taikomas iki 2023 m. vasario 20 d.
                           
                           
                              3.   Šis sprendimas nuolat peržiūrimas ir atitinkamai atnaujinamas arba iš dalies keičiamas, jei Taryba mano, kad jo tikslai nebuvo pasiekti.“;
                           
                        
                     
                  
                        2)
                     
                     
                        I priedas iš dalies keičiamas taip, kaip išdėstyta šio sprendimo priede;
                     
                  
                        3)
                     
                     
                        II priedas išbraukiamas.
                     
                  
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2022 m. vasario 17 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  2011 m. vasario 15 d. Tarybos sprendimas 2011/101/BUSP dėl ribojamųjų priemonių atsižvelgiant į padėtį Zimbabvėje (OL L 42, 2011 2 16, p. 6).
      
      
         
            PRIEDAS
            Sprendimo 2011/101/BUSP I priede, dalyje „I. Asmenys“ išbraukiami įrašai, susiję su šiais asmenimis:
            
               
                           „2.
                        
                        
                           MUGABE, Grace
                        
                        
                           Gimusi 1965 7 23
                           Paso Nr. AD001159
                           Asmens tapatybės kortelės Nr. 63–646650Q70
                        
                        
                           Buvusi Zimbabvės Afrikos nacionalinės sąjungos (Patriotinio fronto) moterų lygos sekretorė, dalyvavo veikloje, kuria šiurkščiai pažeidžiami demokratijos, pagarbos žmogaus teisėms ir teisinės valstybės principai. 2002 m. užgrobė ūkį „Iron Mask Estate“; įtariama neteisėtai gavusi daug pelno iš deimantų kasybos.
                        
                     
                           5.
                        
                        
                           CHIWENGA, Constantine
                        
                        
                           Viceprezidentas
                           Buvęs Zimbabvės gynybos pajėgų vadas, (atsargos generolas), gimęs 1956 8 25
                           Paso Nr. AD000263
                           Asmens tapatybės kortelės Nr. 63–327568M80
                        
                        
                           Viceprezidentas ir buvęs Zimbabvės gynybos pajėgų vadas. Jungtinės operacinės vadovybės narys, prisidėjęs formuojant represinę valstybės politiką arba jai vadovaujant. Naudojo armiją ūkiams užgrobti. 2008 m. rinkimų metu buvo vienas iš pagrindinių smurto, susijusio su papildomo prezidento rinkimų turo procesu, kurstytojų.
                        
                     
                           7.
                        
                        
                           SIBANDA, Phillip Valerio (dar žinomas kaip Valentine)
                        
                        
                           Zimbabvės gynybos pajėgų vadas.
                           Zimbabvės nacionalinės armijos vadas, generolas, gimęs 1956 8 25 arba 1954 12 24
                           Asmens tapatybės kortelės Nr. 63–357671H26
                        
                        
                           Zimbabvės gynybos pajėgų vadas ir buvęs Zimbabvės nacionalinės armijos vadas. Vyresnysis karininkas, palaikantis ryšius su Vyriausybe ir prisidėjęs formuojant represinę valstybės politiką arba jai vadovaujant.“